রানি মঙ্গাম্মল
রানি মঙ্গাম্মল (মঙ্গাম্মা, মৃত্যু ১৭০৫) ছিলেন মাদুরাই নায়ক রাজ্যের (বর্তমানে মাদুরাই, ভারত) রানি রাজ প্রতিনিধি। তাঁর নাতি বিজয় রঙ্গ চোক্কানাথের নাবালক থাকার সময় ১৬৮৯ থেকে ১৭০৪ সাল পর্যন্ত তিনি রাজ প্রতিনিধি হিসেবে রাজ্য শাসন করেছিলেন। তিনি একজন জনপ্রিয় প্রশাসক ছিলেন এবং এখনও রাস্তা ও পথের নির্মাতা হিসাবে তাঁকে ব্যাপকভাবে স্মরণ করা হয়। এছাড়াও তিনি মন্দির ও সরাইখানা নির্মান এবং পুকুর খনন করিয়েছিলেন। তাঁর অনেক জনসেবামূলক কাজের ব্যবহার এখনও করা হচ্ছে। তিনি তাঁর কূটনৈতিক এবং রাজনৈতিক দক্ষতা এবং সফল সামরিক অভিযানের জন্যও পরিচিত। তাঁর সময়ে মাদুরাই রাজ্যের রাজধানী ছিল তিরুচিরাপল্লী।